McDonnell Douglas MD-11

McDonnell Douglas MD-11 je americké trojmotorové širokotrupé prúdové dopravné lietadlo dlhého doletu. Vyrábalo sa v období rokov 1988 až 2000. Vyrábalo sa v nákladnej verzii (MD-11F) a osobnej. Bolo odvodené od staršieho modelu DC-10.

 Vývoj 
V 80. rokoch sa firma Mcdonnel Douglas Co. rozhodla, vytvoriť nový model lietadla, ktorý by nadväzoval na úspešnú DC-10. Ak by Mcdonnel Douglas nevytvoril nový úspešný model, skrachoval by. MD-11 nakoniec bola predstavená v roku 1986 v známej podobe, v základe sa od DC-10 odlišovala len malými kozmetickými úpravami, ako sú špecifické krídelká na koncoch krídel. Najzaujímavejším prvkom bolo na krídelku umiestnenie ešte spodného, menšieho krídelka. Je o 18 stôp dlhšia ako DC-10, zmestilo sa do nej 320 cestujúcich, 500 000 libier nákladu, a má dolet 6 800 nm (12 593 km). Na výrobu boli pripravené aj verzie s dlhším doletom, označované ER, nákladná verzia a verzia Combi. Prvý let bol plánovaný na rok 1989, ale problémy s materiálom ho odsunuli o 9 mesiacov. Prototyp s označením N111MD prvýkrát opustil zem dňa 10. januára 1990. Let trval 2,56 hodín. Objednávky sa vyšplhali na 300 kusov.

 Varianty 

 MD-11: (vyrobených 131 ks) Pasažierska variácia, ktorá bola vyrábaná od roku 1988 do 1998. Bola to prvá verzia tohoto lietadla, ktorá bola dodaná spoločnostiam American Airlines (19), Delta Air Lines (17), Swissair (16), Japan Air Lines (10); KLM (10) a ostatným s menším počtom objednávok.
 MD-11C: (vyrobených 5 ks) Combi verzia lietadla, ktorej výroba bola spustená v roku 1986 a bola navrhnutá tak, aby na jednom podlaží bolo možné uschovať náklad, ale aj prepravovať pasažierov. Bolo vyrobených len 5 kusov a všetky boli dodané spoločnosti Alitalia. V rokoch 2005 a 2006 Alitalia prerobila svoje MD11C na nákladné verzie.
 MD-11ER: (vyrobených 5 ks) Bola verzia MD-11 s predĺženým doletom (Extended Range). Jej výroba začala po Singapore Air Show vo februári 1994. Bola pridaná extra nádrž na palivo a zväčšená maximálna odletová hmotnosť.
 MD-11F: (vyrobených 53 ks) Je nákladná verzia MD-11. Bola najdlhšie vyrábanou variáciou MD-11 (1988 – 2000) a je dodnes používaná spoločnosťami UPS, FedEx Express (22), Lufthansa Cargo (14).

 Používatelia 
V júli 2011 používajú MD-11 hlavne FedEx Express (63), UPS Airlines (38), Lufthansa Cargo (18), World Airways (16), KLM Royal Dutch Airlines (10), EVA Air (8). Mnoho spoločností, ktoré si objednali MD-11 pre dlhé lety, ich nahradili lietadlami ako Airbus A330 či Boeing 777. Už len dve MD-11 lietajú s VIP konfiguráciou, a to pre spoločnosti Saudi Arabian Airlines Royal Flight a Mid East Jet.

Osobné MD-11
KLM (10) – je poslednou spoločnosťou ktorá využíva svoje MD-11 na medzikontinentálne lety v roku 2011.

World Airways (7) – Disponuje s piatimi MD-11 a dvoma MD-11ER pre pasažierske lety.

Nákladné MD-11

 Aeroflot-Cargo (3) – Ruská spoločnosť, ktorá mala mať pôvodne 6 MD-11, dve sú odložené.
 Avient Aviation (1) – Táto aerolinka stratila svoju MD-11F v Šanghaji.
 Cargoitalia (3) – Získali svoje MD-11F od Alitalia cargo.
 Centurion Air Cargo (4) – Miamská spoločnosť, ktorá momentálne disponuje 2 MD-11F
 Ethiopian Airlines (1) – Získali svoju prvú MD-11F v januári 2009
 Etihad Crystal Cargo (2) – Požičaná od World Airways, nelieta vo farbách Etihad Airways
 EVA Air Cargo (9)
 FedEx Express (59) – Vlastnia najviac MD-11F
 Finnair Cargo (2)
 Lufthansa Cargo (19) – Lufthansa bola jedným z hlavných objednávateľov MD-11, ale všetky boli predané iným spoločnostiam, lietajú už len nákladné verzie.
 Martinair Cargo (7)
 Saudi Arabian Airlines (4)
 Shanghai Airlines Cargo (4)
 UPS Airlines (38)
 World Airways (15)

 Nehody 
31/07/1997 - FedEx MD-11F imatrikulačný kód N611FE, let z Anchorage po tvrdom pristátí v New Arku zničený. Po pristátí lietadlo zachvátili plamene, 5 členov posádky vyviazlo s ľahšími zraneniami.
02/09/1998 - Swiss MD-11 imatrikulačný kód HB-IWF, let smerujúci z New Yorku do Ženevy padol do oceánu. Príčinou bol skrat v kábloch IFE obrazoviek a následný požiar na palube. Požiar sa rozšíril na dôležité elektrické obvody a zapríčinil nekontrolovaný pád do oceánu. Zahynulo všetkých 231 ľudí na palube.
15/04/1999 - Korean Air MD-11F imatrikulačný kód HL7373, bolo zničené pri havárii pádom do chemickej priemyselnej oblasti krátko po vzlete z letiska Šanghaj. 3 piloti a 4 pracovníci chemického komplexu zomreli.
22/08/1999 - Mandarin Airlines MD-11 (dnes China Airlines) havarovalo pri pristávaní na letisko Kai Tak počas tropickej búrky, keď sa krídlom dotklo zeme, to sa odtrhlo a zvyšné palivo sa vznietilo. Iba zázrakom pri tejto havárii zomreli len 3 ľudia.
22/03/2009 - FedEx MD-11F imatrikulačný kód N526FE, lietadlo havarovalo na letisku Narita v Tokyu. Dôvodom bol silný vietor a následné tvrdé pristátie lietadla, ktoré sa odrazilo od dráhy, prevrátilo a nakoniec vznietilo. Obaja piloti zomreli.
28/11/2009 - Avient MD-11F imatrikulačný kód Z-BAV, lietadlo havarovalo pri zrušenom vzlete z letiska Šanghaj. Zomreli 3 zo 7 ľudí na palube.

 Špecifikácie (MD-11) 

 Technický popis 
Dolnoplošník so šikmým krídlom, dva prúdové motory pod krídlami a jeden na spodku kýlovej plochy. Od DC-10 sa líši krídlami. 

 Technické údaje 
 Posádka: 2
 Pasažieri: 410 (1 trieda), 323 (2 triedy), 293 (3 triedy)
 Motor: 3x motory Pratt & Whitney PW4460 s ťahom 266,9 kN alebo Pratt & Whitney PW4462 s ťahom 276 kN, alebo General Electric CF6-80C2D1F s ťahom 273,6 kN
 Rozpätie: 
 Dĺžka: 
 Výška: 
 Plocha krídel: 
 Hmotnosť (prázdny): 
 Hmotnosť (vzletová):  – 
 Cestovná rýchlosť: /h – /h
 Dostup: 
 Dolet:  (s 298 pasažiermi)

 Iné projekty 

Kategória:Lietadlá McDonnell Douglas
Kategória:Dopravné lietadlá USA